title: Sklep Sveta 2014/125/SZVP z dne 10. marca 2014 o spremembi Sklepa 2013/798/SZVP o omejevalnih ukrepih proti Srednjeafriški republiki

text:
               11.3.2014

               SL

               Uradni list Evropske unije

               L 70/22

      SKLEP SVETA 2014/125/SZVP
   z dne 10. marca 2014
   o spremembi Sklepa 2013/798/SZVP o omejevalnih ukrepih proti Srednjeafriški republiki
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 23. decembra 2013 sprejel Sklep 2013/798/SZVP o omejevalnih ukrepih proti Srednjeafriški republiki. (1)

               (2)

               Varnostni svet Združenih narodov je 28. januarja 2014 sprejel Resolucijo 2134(2014).

               (3)

               V skladu z Resolucijo Varnostnega sveta Združenih narodov (RVSZN) 2134(2014) je treba sprejeti ukrepe za omejitev potovanja ter zamrznitev sredstev in premoženja oseb ali subjektov, ki jih odbor, ustanovljen na podlagi odstavka 57 RVSZN 2127(2013), uvrsti na seznam v skladu z merili iz RVSZN 2134(2014).

               (4)

               Z RVSZN 2134(2014) se prav tako ponovno potrjuje in podaljšuje embargo na orožje, uveden z RVSZN 2127(2013). V Resoluciji 2134(2014) je določeno tudi, da embargo na orožje ne velja za dobavo, namenjeno izključno v podporo ali uporabo v operaciji Evropske unije v Srednjeafriški republiki.

               (5)

               Poleg tega je treba spremeniti obseg odstopanja v zvezi s prodajo, dobavo, prenosom ali izvozom orožja in sorodnega materiala, namenjenih izključno v podporo ali uporabo v Misiji za utrditev miru v Srednjeafriški republiki (MICOPAX), mednarodni podporni misiji v Srednjeafriški republiki pod afriškim vodstvom (MISCA), integriranem uradu Združenih narodov za izgradnjo miru v Srednjeafriški republiki (BINUCA) in njegovi vojaški enoti, regionalni bojni skupini Afriške unije (AU-RTF), s strani francoskih sil, razporejenih v Srednjeafriški republiki, ter v operaciji Evropske unije v Srednjeafriški republiki, da bo zajeto tudi zagotavljanje tehnične in finančne pomoči.

               (6)

               Za izvajanje nekaterih ukrepov je potrebno nadaljnje ukrepanje Unije

               (7)

               Sklep 2013/798/SZVP bi bilo zato treba spremeniti –

         SPREJEL NASLEDNJI SKLEP:
   Člen 1
   Sklep 2013/798/SZVP se spremeni:

               (1)

               v členu 2(1) se točka (a) nadomesti z naslednjim:

                           „(a)

                           prodajo, dobavo, prenos ali izvoz orožja in sorodnega materiala ter zagotavljanje s tem povezane tehnične pomoči ali financiranja in finančne pomoči, namenjenih izključno v podporo ali uporabo v Misiji za utrditev miru v Srednjeafriški republiki (MICOPAX), mednarodni podporni misiji v Srednjeafriški republiki pod afriškim vodstvom (MISCA), integriranem uradu Združenih narodov za izgradnjo miru v Srednjeafriški republiki (BINUCA) in njegovi vojaški enoti, v regionalni bojni skupini Afriške unije (AU-RTF), s strani francoskih sil, razporejenih v Srednjeafriški republiki, ter v operaciji Evropske unije v Srednjeafriški republiki;“;

               (2)

               vstavijo se naslednji členi:
               „Člen 2a
               1.   Države članice sprejmejo potrebne ukrepe, da preprečijo vstop na svoje ozemlje ali tranzit preko njega osebam, ki jih odbor, vzpostavljen na podlagi odstavka 57 RVSZN 2127(2013) (v nadaljnjem besedilu: odbor), uvrsti na seznam kot osebe, ki sodelujejo pri dejanjih, ki ogrožajo mir, stabilnost ali varnost v Srednjeafriški republiki ali jih podpirajo, vključno z dejanji, s katerimi se ogrožajo ali kršijo prehodni sporazumi ali ki ogrožajo ali ovirajo proces politične tranzicije, tudi tranzicijo v smeri svobodnih in poštenih demokratičnih volitev, ali ki spodbujajo nasilje, pa tudi osebam, ki:

                           (a)

                           kršijo embargo na orožje, uveden na podlagi odstavka 54 RVSZN 2127(2013) in člena 1 tega sklepa, ali ki so neposredno ali posredno dobavile, prodale ali prenesle orožje ali sorodni material oboroženim skupinam ali kriminalnim združbam v Srednjeafriški republiki ali ga od njih prejele ali tem skupinam ali združbam nudile tehnično svetovanje, usposabljanje ali pomoč, vključno s financiranjem in finančno pomočjo, povezano z nasilnimi dejanji oboroženih skupin ali kriminalnih združb v Srednjeafriški republiki, ali jih od njih prejele;

                           (b)

                           sodelujejo pri načrtovanju, vodenju ali zagrešitvi dejanj, s katerimi se krši veljavno mednarodno pravo v zvezi s človekovimi pravicami ali mednarodno humanitarno pravo ali s katerimi se zlorabljajo ali kršijo človekove pravice v Srednjeafriški republiki, vključno z dejanji, ki zajemajo spolno nasilje, napadi na civiliste, napadi na podlagi etnične ali verske pripadnosti žrtev, napadi na šole in bolnice ter ugrabitvami in prisilnim izseljevanjem;

                           (c)

                           novačijo ali izkoriščajo otroke v oboroženih spopadih v Srednjeafriški republiki in s tem kršijo veljavno mednarodno pravo;

                           (d)

                           podpirajo oborožene skupine ali kriminalne združbe s pomočjo nezakonitega izkoriščanja naravnih virov v Srednjeafriški republiki, vključno z diamanti ter prosto živečimi živalmi in proizvodi iz njih;

                           (e)

                           ovirajo dostavo humanitarne pomoči Srednjeafriški republiki, dostop do nje ali njeno razdeljevanje;

                           (f)

                           sodelujejo pri načrtovanju, vodenju, sponzoriranju ali izvedbi napadov zoper misije ZN ali mednarodne varnostne sile, vključno z BINUCA, MISCA, operacijo Evropske unije v Srednjeafriški republiki in drugimi silami, ki jim nudijo podporo;

                           (g)

                           vodijo subjekt, ki ga je odbor uvrstil na seznam, mu nudijo podporo ali delajo zanj, v njegovem imenu ali po njegovih navodilih,

                     ki so navedene na seznamu v Prilogi k temu sklepu.
               2.   Odstavek 1 držav članic ne zavezuje, da lastnim državljanom zavrnejo vstop na svoje ozemlje.
               3.   Odstavek 1 se ne uporablja, kadar je vstop v državo ali tranzit prek nje potreben zaradi sodnega postopka.
               4.   Odstavek 1 se ne uporablja, kadar odbor glede na vsak posamezen primer odloči, da:

                           (a)

                           je potovanje upravičeno zaradi humanitarnih potreb, vključno z verskimi obveznostmi,

                           (b)

                           bi z izjemo prispevali k izpolnitvi cilja vzpostavitve miru in nacionalne sprave v Srednjeafriški republiki ter k stabilnosti v regiji.

                     5.   V primerih, ko posamezna država članica na podlagi odstavkov 3 ali 4 dovoli vstop na svoje ozemlje ali tranzit prek njega osebi, navedeni na seznamu v Prilogi, se dovoljenje omeji na namen, za katerega je bilo odobreno, in na osebo, na katero se nanaša.
               Člen 2b
               1.   Zamrznejo se vsa sredstva in gospodarski viri, ki so v lasti oseb ali subjektov, ki jih odbor uvrsti na seznam, ker sodelujejo pri dejanjih, ki ogrožajo mir, stabilnost ali varnost v Srednjeafriški republiki ali jih podpirajo, vključno z dejanji, s katerimi se ogrožajo ali kršijo prehodni sporazumi ali ki ogrožajo ali ovirajo proces politične tranzicije, tudi tranzicijo v smeri svobodnih in poštenih demokratičnih volitev, ali ki spodbujajo nasilje, ali vsa sredstva in gospodarski viri, ki jih te osebe ali subjekti neposredno ali posredno nadzorujejo, vključno z osebami in subjekti, ki:

                           (a)

                           kršijo embargo na orožje, uveden na podlagi odstavka 54 RVSZN 2127(2013) in člena 1 tega sklepa, ali ki so neposredno ali posredno dobavile, prodale ali prenesle orožje ali sorodni material oboroženim skupinam ali kriminalnim združbam v Srednjeafriški republiki ali ga od njih prejele ali tem skupinam ali združbam nudile tehnično svetovanje, usposabljanje ali pomoč, vključno s financiranjem in finančno pomočjo, povezano z nasilnimi dejanji oboroženih skupin ali kriminalnih združb v Srednjeafriški republiki, ali jih od njih prejele;

                           (b)

                           sodelujejo pri načrtovanju, vodenju ali zagrešitvi dejanj, s katerimi se krši veljavno mednarodno pravo v zvezi s človekovimi pravicami ali mednarodno humanitarno pravo ali s katerimi se zlorabljajo ali kršijo človekove pravice v Srednjeafriški republiki, vključno z dejanji, ki zajemajo spolno nasilje, napadi na civiliste, napadi na podlagi etnične ali verske pripadnosti žrtev, napadi na šole in bolnice ter ugrabitvami in prisilnim izseljevanjem;

                           (c)

                           novačijo ali izkoriščajo otroke v oboroženih spopadih v Srednjeafriški republiki in s tem kršijo veljavno mednarodno pravo;

                           (d)

                           podpirajo oborožene skupine ali kriminalne združbe s pomočjo nezakonitega izkoriščanja naravnih virov v Srednjeafriški republiki, vključno z diamanti ter prosto živečimi živalmi in proizvodi iz njih;

                           (e)

                           ovirajo dostavo humanitarne pomoči Srednjeafriški republiki, dostop do nje ali njeno razdeljevanje;

                           (f)

                           sodelujejo pri načrtovanju, vodenju, sponzoriranju ali izvedbi napadov zoper misije ZN ali mednarodne varnostne sile, vključno z BINUCA, MISCA, operacijo Evropske unije v Srednjeafriški republiki in drugimi silami, ki jim nudijo podporo;

                           (g)

                           vodijo subjekt, ki ga je odbor uvrstil na seznam, mu nudijo podporo ali delajo zanj, v njegovem imenu ali po njegovih navodilih,

                     ali osebami ali subjekti, ki delujejo v njihovem imenu ali po njihovih navodilih, ali subjekti, ki so v njihovi lasti ali jih nadzorujejo.
               Seznam oseb in subjektov iz tega odstavka je naveden v Prilogi k temu sklepu.
               2.   Osebam ali subjektom iz odstavka 1 se ne smejo niti neposredno niti posredno dati na razpolago sredstva, finančno premoženje ali gospodarski viri niti ne smejo od njih imeti koristi.
               3.   Države članice lahko dopustijo izjeme od ukrepov iz odstavkov 1 in 2 glede sredstev in gospodarskih virov, ki so:

                           (a)

                           potrebni za osnovne izdatke, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za storitve javnih gospodarskih služb;

                           (b)

                           namenjeni izključno za plačilo sprejemljivih honorarjev in nadomestil za stroške zagotavljanja pravnih storitev;

                           (c)

                           namenjeni izključno za plačilo pristojbin ali stroškov za rutinsko hrambo ali upravljanje zamrznjenih sredstev, drugega finančnega premoženja in gospodarskih virov,

                     potem ko zadevna država članica uradno obvesti odbor o nameri, da bo po potrebi odobrila dostop do teh sredstev in gospodarskih virov, in če odbor v petih delovnih dneh po takšnem uradnem obvestilu tega ne zavrne.
               4.   Države članice lahko dovolijo izjeme od ukrepov iz odstavkov 1 in 2 glede sredstev in gospodarskih virov, ki so:

                           (a)

                           potrebni za izredne izdatke, potem ko zadevna država članica uradno obvesti odbor, ki to odobri;

                           (b)

                           predmet sodne, upravne ali arbitražne pravice do zadržanja ali razsodbe; v tem primeru se lahko sredstva in gospodarski viri uporabijo za izvršitev te pravice do zadržanja ali razsodbe, pod pogojem, da je pravica do zadržanja ali razsodba nastala pred 28. januarjem 2014 in da ni v korist osebe ali subjekta iz tega člena ter potem ko zadevna država članica o tem uradno obvesti Odbor.

                     5.   Odstavek 1 ne preprečuje določeni osebi ali subjektu, da nakaže plačilo po pogodbi, sklenjeni preden je bila ta oseba ali subjekt uvrščena na seznam, pod pogojem, da je zadevna država članica ugotovila, da plačila neposredno ali posredno ne prejme oseba ali subjekt iz odstavka 1, potem ko zadevna država članica uradno obvesti odbor o nameri, da nakaže ali prejme taka plačila ali v ta namen odobri, če je ustrezno, odmrznitev sredstev ali gospodarskih virov, in sicer deset delovnih dni pred takšno odobritvijo.
               6.   Odstavek 2 se ne uporablja za prilive na zamrznjene račune, kot so:

                           (a)

                           obresti ali drugi dohodki na teh računih ali

                           (b)

                           zapadla plačila po pogodbah, sporazumih ali obveznostih, ki so bili sklenjeni ali ki so nastali pred datumom, od katerega za te račune veljajo omejevalni ukrepi iz tega sklepa,

                     pod pogojem, da se za vse take obresti, druge dohodke in plačila še vedno uporablja odstavek 1.
               Člen 2c
               Svet pripravi seznam iz Priloge in ga spremeni v skladu z odločitvami Varnostnega sveta Združenih narodov ali odbora.
               Člen 2d
               1.   Kadar Varnostni svet Združenih narodov ali odbor odloči o uvrstitvi osebe ali subjekta na seznam, Svet to osebo ali subjekt vključi v Prilogo. Svet o svoji odločitvi, vključno z razlogi za uvrstitev te osebe ali subjekta na seznam, obvesti zadevno osebo ali subjekt bodisi neposredno, če je naslov znan, bodisi z objavo uradnega obvestila, s tem pa tej osebi ali subjektu da možnost, da predloži pripombe.
               2.   Če se predložijo pripombe ali novi tehtni dokazi, Svet preuči svojo odločitev in o tem ustrezno obvesti zadevno osebo ali subjekt.
               Člen 2e
               1.   V Prilogi so navedeni razlogi za uvrstitev oseb in subjektov na seznam, ki jih predloži Varnostni svet Združenih narodov ali odbor.
               2.   Kadar je to mogoče, se v Prilogo vključijo tudi podatki, ki jih predloži Varnostni svet Združenih narodov ali odbor in so potrebni za identifikacijo zadevnih oseb ali subjektov. Pri osebah lahko ti podatki vključujejo imena, pa tudi vzdevke, datum in kraj rojstva, državljanstvo, številki potnega lista in osebne izkaznice, spol, naslov ter funkcijo ali poklic. Pri subjektih lahko ti podatki vključujejo nazive, kraj in datum vpisa, številko vpisa in sedež podjetja. V Prilogo se vključi tudi datum uvrstitve na seznam s strani Varnostnega sveta Združenih narodov ali odbora.“.

               (3)

               Doda se Priloga, kot je določena v Prilogi k temu sklepu.

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 10. marca 2014

            Za Svet

            Predsednik

         G. VROUTSIS

      (1)  Sklep Sveta 2013/798/SZVP z dne 23. decembra 2013 o omejevalnih ukrepih proti Srednjeafriški republiki (UL L 352, 24.12.2013, str. 51).

      PRILOGA

            "PRILOGA

               Seznam oseb iz člena 2a ter oseb in subjektov iz člena 2b

                        A.

                        Osebe

                        B.

                        Subjekti".


title: 2014/360/EU: Sklep Evropske centralne banke z dne 14. aprila 2014 o ustanovitvi Upravnega odbora za pregled in določitvi njegovih pravil za delovanje (ECB/2014/16)

text:
               14.6.2014

               SL

               Uradni list Evropske unije

               L 175/47

         SKLEP EVROPSKE CENTRALNE BANKE
   z dne 14. aprila 2014
   o ustanovitvi Upravnega odbora za pregled in določitvi njegovih pravil za delovanje

      (ECB/2014/16)

      (2014/360/EU)

   SVET EVROPSKE CENTRALNE BANKE JE –
   ob upoštevanju Uredbe Sveta (EU) št. 1024/2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) ter zlasti člena 24 Uredbe,
   ob upoštevanju naslednjega:

               (1)

               V skladu s členom 24(1) Uredbe (EU) št. 1024/2013 Upravni odbor za pregled izvaja notranji upravni pregled odločitev, ki jih sprejme Evropska centralna banka (ECB) pri izvajanju pooblastil, ki so nanjo prenesena z Uredbo (EU) št. 1024/2013, in sicer na podlagi zahteve za pregled, predložene v skladu s členom 24(5).

               (2)

               V skladu s členom 24(10) Uredbe (EU) št. 1024/2013 ECB sprejme pravila za delovanje Upravnega odbora za pregled, ki se objavijo.

               (3)

               V skladu s členom 24(11) Uredbe (EU) št. 1024/2013 ustanovitev Upravnega odbora za pregled ne posega v pravico do vložitve tožbe na Sodišče Evropske unije v skladu s Pogodbama.

               (4)

               Pregled s strani Upravnega odbora za pregled je neobvezen pregled, ki ga osebe, na katere je naslovljena odločitev ECB na podlagi Uredbe (EU) št. 1024/2013, ali osebe, na katere se taka odločitev neposredno in posamično nanaša, lahko zahtevajo, preden vložijo tožbo na Sodišče –

         SPREJEL NASLEDNJI SKLEP:
   UVODNO POGLAVJE
   Člen 1
   Dopolnilna narava
   Ta sklep dopolnjuje Poslovnik Evropske centralne banke. Pojmi, uporabljeni v tem sklepu, imajo enak pomen kot pojmi, ki so opredeljeni v Poslovniku Evropske centralne banke.
   POGLAVJE I

      UPRAVNI ODBOR ZA PREGLED

   Člen 2
   Ustanovitev
   Ustanovi se Upravni odbor za pregled (v nadaljnjem besedilu: Upravni odbor).
   Člen 3
   Sestava
   1.   Upravni odbor sestavlja pet članov, ki jih pod pogoji iz odstavka 3 nadomestita dva nadomestna člana.
   2.   Člani Upravnega odbora in nadomestna člana so ugledni posamezniki, ki so državljani držav članic ter so se že izkazali z ustreznim znanjem in strokovnimi izkušnjami, vključno z nadzorniškimi izkušnjami, na ustrezno visoki ravni s področja bančništva ali drugih finančnih storitev. Ne smejo biti trenutno zaposleni v ECB, v pristojnih nacionalnih organih ali v drugih nacionalnih institucijah, organih, uradih in agencijah ali institucijah, organih, uradih in agencijah Unije, ki so vključeni v naloge, ki jih izvaja ECB v skladu z Uredbo (EU) št. 1024/2013.
   3.   Nadomestna člana začasno nadomestita člane Upravnega odbora v primeru začasne nezmožnosti za delo, smrti, odstopa ali razrešitve ali v primeru, če v zvezi z določeno zahtevo za pregled obstajajo utemeljeni razlogi za resno zaskrbljenost glede obstoja nasprotja interesov. Nasprotje interesov nastane, kadar ima član Upravnega odbora zasebne ali osebne interese, ki lahko vplivajo, ali za katere se zdi, da vplivajo, na nepristransko in objektivno opravljanje njegovih dolžnosti.
   Člen 4
   Imenovanje
   1.   Člane Upravnega odbora in nadomestna člana imenuje Svet ECB, pri čemer med državami članicami doseže kar najustreznejšo geografsko uravnoteženost in uravnoteženo zastopanost obeh spolov.
   2.   Izvršilni odbor po izvedbi javnega razpisa za prijavo interesa, ki se objavi v Uradnem listu Evropske unije, in po pridobitvi mnenja Nadzornega odbora predlaga člane Upravnega odbora in nadomestna člana Svetu ECB najpozneje en mesec pred začetkom seje Sveta ECB, na kateri se sprejme odločitev o imenovanju.
   3.   Mandat članov Upravnega odbora in nadomestnih članov traja pet let in se lahko enkrat podaljša.
   4.   Člani Upravnega odbora in nadomestna člana ravnajo neodvisno in v javnem interesu. Ne smejo sprejemati navodil ter dajo javno izjavo o zavezah in javno izjavo o interesih, v kateri navedejo vse neposredne ali posredne interese, ki bi jih bilo mogoče šteti kot nevarne za njihovo neodvisnost, oziroma da taki interesi niso podani.
   5.   Pogoje za zaposlitev članov Upravnega odbora in nadomestnih članov določi Svet ECB.
   Člen 5
   Predsednik in podpredsednik
   1.   Upravni odbor določi svojega predsednika in podpredsednika.
   2.   Predsednik zagotavlja delovanje Upravnega odbora, učinkovito opravljanje pregledov in spoštovanje pravil za delovanje.
   3.   Podpredsednik pomaga predsedniku pri opravljanju njegovih dolžnosti in nadomesti predsednika, kadar ta ne more delovati ali zaprosi za nadomeščanje, da se zagotovi delovanje Upravnega odbora.
   Člen 6
   Sekretar Upravnega odbora
   1.   Sekretar Nadzornega odbora deluje kot sekretar Upravnega odbora (v nadaljnjem besedilu: sekretar).
   2.   Sekretar je odgovoren za pripravo učinkovitega opravljanja pregledov, organiziranje predhodnih obravnav in obravnav Upravnega odbora, pripravo ustreznih zapisnikov, vodenje registra pregledov ter drugo pomoč v zvezi s pregledi.
   3.   ECB zagotavlja Upravnemu odboru ustrezno podporo, vključno s podporo pravne stroke, v pomoč pri presoji izvajanja pooblastil ECB v skladu z Uredbo (EU) št. 1024/2013.
   POGLAVJE II

      ZAHTEVA ZA PREGLED

   Člen 7
   Vloga za pregled
   1.   Vsaka fizična ali pravna oseba, na katero je naslovljena odločitev ECB na podlagi Uredbe (EU) št. 1024/2013 ali na katero se taka odločitev neposredno in posamično nanaša ter ki želi zahtevati notranji upravni pregled (v nadaljnjem besedilu: vložnik), to stori tako, da pri sekretarju vloži pisno vlogo, v kateri navede izpodbijano odločitev. Vloga za pregled se predloži v enem od uradnih jezikov Unije.
   2.   Sekretar vložniku brez odlašanja potrdi prejem vloge za pregled.
   3.   Vloga za pregled se vloži v enem mesecu po tem, ko je bil vložnik o odločitvi uradno obveščen, če takega uradnega obvestila ni, pa v enem mesecu po dnevu, ko je bil vložnik z odločitvijo seznanjen.
   4.   Izpodbijana odločitev se priloži vlogi za pregled, ki: (a) navaja razloge, na katerih temelji; (b) če se zahteva odložilni učinek pregleda, navaja razloge za tako zahtevo; (c) so ji priložene kopije vseh dokumentov, na katere se namerava vložnik sklicevati; in (d) če vloga za pregled presega 10 strani, vključuje povzetek postavk (a) do (c).
   5.   V vlogi za pregled se jasno navedejo popolni kontaktni podatki vložnika, tako da lahko sekretar pošilja sporočila vložniku oziroma njegovemu zastopniku. Sekretar pošlje vložniku potrdilo o prejemu, v katerem navede, ali je vloga za pregled popolna.
   6.   Vložnik lahko vlogo za pregled kadar koli umakne tako, da o umiku obvesti sekretarja.
   7.   Ko je vloga za pregled vložena pri sekretarju, se skupaj s priloženimi dokumenti brez odlašanja interno posreduje, da se omogoči, da je ECB zastopana v postopku.
   Člen 8
   Poročevalec
   Po prejemu vloge za pregled predsednik izmed članov Upravnega odbora, vključno s predsednikom, določi poročevalca za pregled. Predsednik pri določitvi poročevalca upošteva posebno strokovno znanje vsakega od članov Upravnega odbora.
   Člen 9
   Odložilni učinek
   1.   Vložitev vloge za pregled nima odložilnega učinka na izvršitev izpodbijane odločitve, ob upoštevanju odstavka 2.
   2.   Brez poseganja v odstavek 1 lahko Svet ECB na predlog Upravnega odbora odloči, da odloži izvršitev izpodbijane odločitve, pod pogojem, da je zahteva za pregled dopustna in da ni očitno neutemeljena, Svet ECB pa presodi, da bi takojšnja izvršitev izpodbijane odločitve lahko povzročila nepopravljivo škodo. Svet ECB sprejme tako odločitev o odložitvi izvršitve izpodbijane odločitve po tem, ko po potrebi pridobi mnenje Nadzornega odbora.
   3.   Pri odločanju o vseh vprašanjih glede odložitve se, kolikor je potrebno, uporabljajo postopki, določeni v teh pravilih za delovanje, vključno s postopki iz členov 12 in 14 v zvezi z navodili in obravnavami.
   POGLAVJE III

      PREGLED

   Člen 10
   Obseg pregleda Upravnega odbora
   1.   V skladu s členom 24(1) Uredbe (EU) št. 1024/2013 obseg notranjega upravnega pregleda zajema postopkovno in vsebinsko skladnost zadevne odločitve z Uredbo (EU) št. 1024/2013.
   2.   Pregled Upravnega odbora je omejen na preučitev razlogov, na katere se sklicuje vložnik in so navedeni v vlogi za pregled.
   Člen 11
   Dopustnost zahteve za pregled
   1.   Upravni odbor ugotovi, ali in v katerem delu je zahteva za pregled dopustna, preden preuči, ali je pravno utemeljena. Če Upravni odbor oceni, da je zahteva za pregled v celoti ali delno nedopustna, se ta ocena zabeleži v mnenju Upravnega odbora v skladu s členom 17.
   2.   Vloga za pregled, vložena v zvezi z novo odločitvijo Sveta ECB iz člena 24(7) Uredbe (EU) št. 1024/2013, ni dopustna.
   Člen 12
   Navodila
   Predsednik lahko v imenu Upravnega odbora daje navodila za učinkovito izvajanje pregleda, ki vključujejo navodila za pripravo dokumentov ali dajanje informacij. Sekretar pošlje taka navodila zadevnim osebam. Predsednik se za ta namen lahko posvetuje z drugimi člani.
   Člen 13
   Neupoštevanje
   1.   Če vložnik brez utemeljenega razloga ne upošteva navodila Upravnega odbora ali določbe teh pravil za delovanje, mu lahko Upravni odbor odredi plačilo morebitnih stroškov postopka, ki nastanejo zaradi zamude.
   2.   Preden Upravni odbor izda odredbo v skladu z odstavkom 1, o tem obvesti vložnika in mu omogoči, da se izjavi glede izdaje take odredbe.
   Člen 14
   Obravnava
   1.   Upravni odbor lahko skliče ustno obravnavo, kadar presodi, da je to potrebno za pošteno izvedbo pregleda. Zahteva se, da se na taki obravnavi ustno izjavita vložnik in ECB.
   2.   Predsednik da navodila glede razporeda, oblike in datuma obravnave.
   3.   Obravnava poteka v prostorih ECB. Prisoten je sekretar. Obravnava ni odprta za tretje osebe.
   4.   V izjemnih primerih lahko predsednik preloži obravnavo na zahtevo vložnika ali ECB ali na lastno pobudo.
   5.   Če je bila stranka uradno obveščena o ustni obravnavi in se je ne udeleži, lahko Upravni odbor nadaljuje postopek v njeni odsotnosti.
   Člen 15
   Dokazi
   1.   Vložnik lahko zaprosi Upravni odbor za dovoljenje, da kot dokaz predloži pisno izjavo priče ali izvedenca.
   2.   Vložnik lahko zaprosi Upravni odbor za dovoljenje, da povabi pričo ali izvedenca, ki je dal pisno izjavo, da ustno priča na obravnavi. Tudi ECB lahko zaprosi Upravni odbor za dovoljenje, da povabi pričo ali izvedenca, da ustno priča na obravnavi.
   3.   Dovoljenje se izda samo, če Upravni odbor presodi, da je to potrebno za pravično izvedbo pregleda.
   4.   Priče in izvedence zasliši Upravni odbor. Ti dokazi se izvedejo v času, ki je na razpolago. Vložnik ima pravico, da navzkrižno zasliši priče ali izvedence, ki jih je predlagala ECB, kadar je to potrebno za pravično izvedbo pregleda.
   POGLAVJE IV

      POSTOPEK ODLOČANJA

   Člen 16
   Mnenje o pregledu
   1.   Upravni odbor sprejme mnenje o pregledu v roku, ki ustreza nujnosti zadeve, najpozneje pa dva meseca od datuma prejema vloge za pregled.
   2.   V mnenju se predlaga, ali naj se prvotna odločitev razveljavi, nadomesti z odločitvijo enake vsebine ali nadomesti s spremenjeno odločitvijo. V slednjem primeru mnenje vsebuje predloge potrebnih sprememb.
   3.   Mnenje je sprejeto, če zanj glasujejo najmanj trije člani Upravnega odbora.
   4.   Mnenje je pisno in obrazloženo ter se brez odlašanja pošlje Nadzornemu odboru.
   5.   Mnenje ne zavezuje Nadzornega odbora ali Sveta ECB.
   Člen 17
   Priprava novega osnutka odločitve
   1.   Nadzorni odbor preuči mnenje Upravnega odbora in Svetu ECB predlaga nov osnutek odločitve. Nadzorni odbor pri presoji ni omejen na preučitev razlogov, na katere se sklicuje vložnik in so navedeni v vlogi za pregled, ampak lahko v predlogu novega osnutka odločitve upošteva tudi druge elemente.
   2.   Nadzorni odbor predloži nov osnutek odločitve, ki nadomešča prvotno odločitev z odločitvijo enake vsebine, Svetu ECB v 10 delovnih dneh po prejemu mnenja Upravnega odbora. Nadzorni odbor predloži nov osnutek odločitve, ki razveljavlja ali spreminja prvotno odločitev, Svetu ECB v 20 delovnih dneh po prejemu mnenja Upravnega odbora.
   Člen 18
   Uradna obvestitev
   O mnenju Upravnega odbora, novem osnutku odločitve, ki ga predloži Nadzorni odbor, in novi odločitvi, ki jo sprejme Svet ECB, vključno z ustrezno obrazložitvijo, sekretar Sveta ECB uradno obvesti stranke.
   POGLAVJE V

      SODNO VARSTVO

   Člen 19
   Postopek pred Sodiščem
   Ta sklep ne posega v pravico do vložitve tožbe na Sodišče v skladu s Pogodbama.
   POGLAVJE VI

      SPLOŠNE DOLOČBE

   Člen 20
   Vpogled v spise
   1.   V celoti je treba spoštovati pravico vložnika do obrambe. V ta namen je vložnik po tem, ko je vložil pisno vlogo za pregled, upravičen do vpogleda v spis ECB, ob upoštevanju zakonitih interesov pravnih in fizičnih oseb, ki niso vložnik, zaradi varovanja njihovih poslovnih skrivnosti.
   2.   Spise sestavljajo vsi dokumenti, ki jih ECB pridobi, pripravi ali zbere v nadzorniškem postopku ECB, ne glede na medij, na katerem so shranjeni.
   3.   Pravica do vpogleda v spis ne zajema zaupnih informacij.
   4.   Za namen tega člena lahko zaupne informacije vključujejo interne dokumente ECB ali pristojnega nacionalnega organa ter korespondenco med ECB in pristojnim nacionalnim organom ali med pristojnimi nacionalnimi organi.
   5.   Nobena določba v tem členu ne preprečuje ECB, da razkrije in uporabi informacije, ki so potrebne za dokazovanje kršitve.
   6.   ECB lahko določi naslednje načine vpogleda v spis, pri čemer ustrezno upošteva tehnične zmogljivosti strank: (a) prek CD ROM-ov ali katerih koli drugih naprav za shranjevanje elektronskih podatkov, vključno s tistimi, ki bodo morda na razpolago v prihodnosti; (b) s fotokopijami dostopnega spisa, ki se jim pošljejo po pošti; (c) s pozivom, naj dostopni spis preučijo v prostorih ECB.
   Člen 21
   Odredbe o stroških
   1.   Stroški pregleda zajemajo razumne stroške, ki nastanejo v zvezi s pregledom.
   2.   Po uradnem obvestilu o novi odločitvi Sveta ECB ali po tem, ko vložnik umakne vlogo za pregled, Nadzorni odbor predlaga, kolikšen delež stroškov nosi vložnik. Vložnik ima pravico, da se o tem izjavi.
   3.   Vložnik nosi vse nesorazmerne stroške, ki mu nastanejo pri predlaganju pisnih ali ustnih dokazov in v zvezi s pravnim zastopanjem.
   4.   Kadar Svet ECB zaradi vloge za pregled razveljavi ali spremeni prvotno odločitev, vložnik ne nosi nobenih stroškov. To ne velja za kakršne koli nesorazmerne stroške, ki vložniku nastanejo pri predlaganju pisnih ali ustnih dokazov in v zvezi s pravnim zastopanjem, in te stroške nosi vložnik.
   5.   Svet ECB odloči o razdelitvi stroškov v skladu s postopkom iz člena 13g.2 Poslovnika Evropske centralne banke.
   6.   Če se odredi plačilo stroškov, morajo biti ti plačani v 20 delovnih dneh.
   Člen 22
   Zaupnost in poslovna skrivnost
   1.   Za člane Upravnega odbora in nadomestna člana veljajo zahteve glede varovanja poslovne skrivnosti, določene v členu 37 Statuta Evropskega sistema centralnih bank in Evropske centralne banke, tudi po prenehanju njihovih dolžnosti.
   2.   Razprave Upravnega odbora so zaupne, razen če Svet ECB pooblasti predsednika ECB, da objavi izid razprave.
   3.   Dokumenti, ki jih sestavi in hrani Upravni odbor, so dokumenti ECB ter se zato opredelijo za tajne in se z njimi ravna v skladu s členom 23.3 Poslovnika Evropske centralne banke (2).
   Člen 23
   Dopolnilna pravila
   1.   Upravni odbor lahko sprejme dopolnilna pravila, s katerimi uredi svoje postopke in dejavnosti.
   2.   Upravni odbor lahko izda obrazce in priročnike.
   3.   O dopolnilnih pravilih, obrazcih in priročnikih, ki jih sprejme Upravni odbor, se poroča Nadzornemu odboru, objavijo pa se na spletni strani ECB.
   Člen 24
   Začetek veljavnosti
   Ta sklep začne veljati naslednji dan po objavi v Uradnem listu Evropske unije.

      V Frankfurtu na Majni, 14. aprila 2014

            Predsednik ECB

         Mario DRAGHI

      (1)  UL L 287, 29.10.2013, str. 63.

      (2)  UL L 80, 18.3.2004, str. 33.


title: 2014/45/EU: Sklep Sveta z dne 28. januarja 2014 o imenovanju danskega člana Evropskega ekonomsko-socialnega odbora

text:
               30.1.2014

               SL

               Uradni list Evropske unije

               L 27/58

         SKLEP SVETA
   z dne 28. januarja 2014
   o imenovanju danskega člana Evropskega ekonomsko-socialnega odbora
   (2014/45/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga danske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Sinne CONAN se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Anders LADEFOGED se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 28. januarja 2014

            Za Svet

            Predsednik

         G. STOURNARAS

      (1)  UL L 251, 25.9.2010, str. 8.


title: Sklep sveta 2003/659/PNZ z dne 18. junija 2003 o spremembi Sklepa 2002/187/PNZ o ustanovitvi Eurojusta za okrepitev boja proti težjim oblikam kriminala

text:
Pomembno pravno obvestilo

|

32003D0659

Uradni list L 245 , 29/09/2003 str. 0044 - 0046

		Sklep sveta 2003/659/PNZz dne 18. junija 2003o spremembi Sklepa 2002/187/PNZ o ustanovitvi Eurojusta za okrepitev boja proti težjim oblikam kriminalaSVET EVROPSKE UNIJE JE –ob upoštevanju Pogodbe o Evropski uniji in zlasti členov 31 in 34(2)(c) Pogodbe,ob upoštevanju pobude Komisije [1],ob upoštevanju mnenja Evropskega parlamenta [2],ob upoštevanju mnenja Računskega sodišča [3],ob upoštevanju naslednjega:(1) Eurojust je organ, ustanovljen s Pogodbo o Evropski uniji, ki dejansko prejema subvencijo iz splošnega proračuna Evropske unije. Zaradi tega se Eurojustovi izdatki, financirani iz splošnega proračuna, upravljajo po pravilih in postopkih Skupnosti, ki veljajo za splošni proračun Evropske unije v skladu s členom 41(4) Pogodbe o Evropski uniji.(2) Po teh pogojih je treba nekatere določbe Sklepa Sveta 2002/187/PNZ z 28. februarja 2002 o ustanovitvi Eurojusta za okrepitev boja proti težjim oblikam kriminala [4] uskladiti z Uredbo Sveta (ES, Euratom) št. 1605/2002 z 25. junija 2002 o finančni uredbi, ki se uporablja za splošni proračun Evropskih skupnosti (v nadaljnjem besedilu "splošna finančna uredba") [5].(3) Sklep Sveta 2002/187/PNZ je zato treba spremeniti –SKLENIL:Člen 1Sklep 2002/187/PNZ se spremeni:1. Členi 35, 36 in 37 se nadomestijo z naslednjimi:"Člen 35Izdelava proračuna1. Kolegij vsako leto na podlagi osnutka, ki ga pripravi upravni direktor, pripravi oceno prihodkov in izdatkov Eurojusta za naslednje finančno leto. Kolegij to oceno, ki vsebuje osnutek organizacijske sheme, Komisiji pošlje najkasneje do 31. marca.2. Komisija na podlagi ocene v predlogu splošnega proračuna Evropske unije predlaga višino letne subvencije, kot tudi stalna ali začasna delovna mesta, ter ta predlog pošlje proračunskemu organu v skladu s členom 272 Pogodbe.3. Proračunski organ odobri proračunska sredstva za subvencijo Eurojustu in določi stalna in začasna delovna mesta v okviru kadrovskih predpisov za uradnike in druge uslužbence Evropskih skupnosti.4. Kolegij Eurojusta pred začetkom finančnega leta sprejme proračun, skupaj z organizacijsko shemo iz člena 34(1), tretji stavek, na podlagi letne subvencije in delovnih mest, ki jih je odobril proračunski organ v skladu z odstavkom 3 tega člena, ter ga pri tem uskladi z različnimi prispevki, dodeljenimi Eurojustu in sredstvi iz drugih virov.Člen 36Izvrševanje proračuna in razrešnica1. Upravni direktor, kot pooblaščeni uradnik, izvršuje proračun Eurojusta. O izvrševanju proračuna poroča Kolegiju.2. Računovodja Eurojusta najkasneje do 1. marca naslednjega finančnega leta računovodji Komisije sporoči začasne računovodske izkaze skupaj s poročilom o proračunskem in finančnem poslovanju za tisto finančno leto. Računovodja komisije konsolidira začasne računovodske izkaze institucij in decentraliziranih organov v skladu s členom 128 splošne finančne uredbe.3. Računovodja Komisije najkasneje do 31. marca po finančnem letu začasne računovodske izkaze Eurojusta sporoči Računskemu sodišču skupaj s poročilom o proračunskem in finančnem poslovanju za tisto finančno leto. Poročilo o proračunskem in finančnem poslovanju za finančno leto se pošlje tudi Evropskemu parlamentu in Svetu.4. Upravni direktor po prejemu ugotovitev Računskega sodišča o začasnih računovodskih izkazih Eurojusta v skladu s členom 129 splošne finančne uredbe pripravi končno poročilo o izvrševanju proračuna, za katero je sam odgovoren, in ga predloži kolegiju Eurojusta, da poda svoje mnenje.5. Kolegij Eurojusta poda mnenje o končnem poročilu Eurojusta o izvrševanju proračuna.6. Upravni direktor najkasneje do 1. julija po izteku finančnega leta končno poročilo o izvrševanju proračuna pošlje Evropskemu parlamentu, Svetu, Komisiji in Računskemu sodišču, skupaj z mnenjem Kolegija Eurojusta.7. Končno poročilo o izvrševanju proračuna se objavi.8. Upravni direktor pošlje Računskemu sodišču odgovor na njegove ugotovitve najkasneje do 30. septembra. Ta odgovor pošlje tudi Kolegiju Eurojusta.9. Upravni direktor po pooblastilu Kolegija Eurojusta in njegovega predsednika Evropskemu parlamentu na njegovo zaprosilo predloži vse podatke, potrebne za tekoč potek postopka podelitve razrešnice za zadevno finančno leto, kot je določeno v členu 146(3) splošne finančne uredbe.10. Na priporočilo Sveta, ki odloča s kvalificirano večino, da Evropski parlament upravnemu direktorju pred 30. aprilom leta N + 2 razrešnico glede izvrševanja proračuna za leto N.Člen 37Finančna uredba, ki se uporablja za proračun1. Kolegij po posvetovanju s Komisijo soglasno sprejme finančna pravila, ki veljajo za proračun Eurojusta. Ta ne smejo odstopati od Uredbe Komisije (ES, Euratom) št. 2343/2002 z 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti [6], razen če je to izrecno potrebno za delovanje Eurojusta in s predhodnim soglasjem Komisije."2. Člen 38(1) se nadomesti z:"1. Za uvajanje notranjih nadzornih sistemov in postopkov, primernih za izvajanje teh nalog, je odgovoren odredbodajalec."Člen 2Ta sklep začne veljati prvi dan naslednjega meseca po objavi v Uradnem listu Evropske unije.V Luxembourgu, 18. junija 2003Za SvetPredsednikG. Drys[1] UL C 331 E, 31.12.2002, str. 67.[2] Mnenje z dne 27. marca 2003 (še neobjavljeno v Uradnem listu).[3] UL C 285, 21.11.2002, str. 4.[4] UL L 63, 6.3.2002, str. 1.[5] UL L 248, 16.9.2002, str. 1 s Popravkom vUL L 25, 30.1.2003, str. 43.[6] UL L 357, 31.12.2002, str. 72.--------------------------------------------------


title: 2004/721/ES: Sklep Evropskega parlamenta z dne 21. aprila 2004 o podelitvi razrešnice Komisiji glede izvrševanja proračuna za šesti, sedmi in osmi Evropski razvojni sklad za proračunsko leto 2002

text:
               4.11.2004

               SL

               Uradni list Evropske unije

               L 330/15

      SKLEP EVROPSKEGA PARLAMENTA

   z dne 21. aprila 2004
   o podelitvi razrešnice Komisiji glede izvrševanja proračuna za šesti, sedmi in osmi Evropski razvojni sklad za proračunsko leto 2002
   (2004/721/ES)

      Sklepi z dne 21. aprila 2004, ki se nanašajo samo na proračunsko leto 2002 in zato niso prevedeni v slovenščino.


title: 2012/518/EU: Sklep Sveta z dne 24. septembra 2012 o imenovanju dveh ciprskih članov in treh ciprskih nadomestnih članov Odbora regij

text:
               26.9.2012

               SL

               Uradni list Evropske unije

               L 258/30

         SKLEP SVETA
   z dne 24. septembra 2012
   o imenovanju dveh ciprskih članov in treh ciprskih nadomestnih članov Odbora regij
   (2012/518/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 305 Pogodbe,
   ob upoštevanju predloga ciprske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandatov Savvasa ELIOFOTOUJA in Evyeniosa MICHAILA sta se sprostili dve mesti članov Odbora regij. Zaradi izteka mandatov Andreasa MOUSEOSA, Andreasa HADZILOIZOUJA in Christofisa ANTONIOUJA so se sprostila tri mesta nadomestnih članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se imenujejo:

               (a)

               za člana:

                           —

                           Louisa MAVROMMÁTI, Αντιδήμαρχος 'Εγκωμης

                           —

                           Louis KOUMENIDES, Πρόεδρος Κ.Σ. Κάτω Λευκάρων

                     ter

               (b)

               za nadomestne člane:

                           —

                           Sávvas VÉRGΑS, Δήμαρχος Πάφου

                           —

                           Glavkos KARIÓLOU, Δήμαρχος Κερύνειας

                           —

                           Georgios IAKOVOU, Πρόεδρος Κ.Σ. Αγίων Τριμιθιάς.

         Člen 2
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         A. D. MAVROYIANNIS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta 2013/798/SZVP z dne 23. decembra 2013 o omejevalnih ukrepih proti Srednjeafriški republiki

text:
               24.12.2013

               SL

               Uradni list Evropske unije

               L 352/51

         SKLEP SVETA 2013/798/SZVP
   z dne 23. decembra 2013
   o omejevalnih ukrepih proti Srednjeafriški republiki
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je [16. decembra 2013 izrazil globoko zaskrbljenost zaradi razmer v Srednjeafriški republiki.

               (2)

               Varnostni svet Združenih narodov je 5. decembra 2013 sprejel Resolucijo 2127 (2013), ki uvaja embargo na orožje proti Srednjeafriški republiki.

               (3)

               Za izvajanje določenih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   1.   Prodaja, dobava, prenos ali izvoz orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno, v Srednjeafriško republiko s strani državljanov držav članic ali z ozemelj držav članic ali z uporabo plovil ali letal pod njihovo zastavo se prepove ne glede na to, ali ima navedeno izvor na omenjenih ozemljih ali ne.
   2.   Prepovedano je:

               (a)

               neposredno ali posredno zagotavljati tehnično pomoč, posredniške storitve in druge storitve, vključno z zagotavljanjem oboroženega najemniškega vojaškega osebja, povezane z vojaškimi dejavnostmi ter zagotavljanjem, izdelavo, vzdrževanjem in uporabo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno, vsem fizičnim ali pravnim osebam, subjektom ali organom v Srednjeafriški republiki ali za uporabo v njej;

               (b)

               neposredno ali posredno nuditi financiranje ali finančno pomoč v zvezi z vojaškimi dejavnostmi, zlasti tudi subvencije, posojila in izvozna kreditna zavarovanja, kakor tudi zavarovanja in pozavarovanja, za vsakršno prodajo, dobavo, prenos ali izvoz orožja in sorodnega materiala ali za zagotavljanje s tem povezane tehnične pomoči ter posredniških storitev in drugih storitev, vsem osebam, subjektom ali organom v Srednjeafriški republiki ali za uporabo v njej;

               (c)

               zavestno in namerno sodelovati v dejavnostih, katerih cilj ali učinek je izogibanje prepovedim iz točk (a) ali (b).

         Člen 2
   1.   Člen 1 se ne uporablja za:

               (a)

               prodajo, dobavo, prenos ali izvoz orožja in sorodnega materiala, namenjenih izključno v podporo ali uporabo v misiji za utrditev miru v Srednjeafriški republiki (MICOPAX), mednarodni podporni misiji v Srednjeafriški republiki pod afriškim vodstvom (MISCA), integriranem uradu Združenih narodov za izgradnjo miru v Srednjeafriški republiki (BINUCA) in njegovi vojaški enoti, v regionalni bojni skupini Afriške unije (AU-RTF) ter s strani francoskih sil, razporejenih v Srednjeafriški republiki;

               (b)

               prodajo, dobavo, prenos ali izvoz zaščitnih oblačil, vključno z neprebojnimi jopiči in vojaškimi čeladami, ki so jih v Srednjeafriško republiko zgolj za lastno uporabo začasno uvozili uslužbenci Združenih narodov, uslužbenci Unije ali njenih držav članic, predstavniki medijev ter delavci na področju človekoljubne in razvojne pomoči in njihovo spremno osebje;

               (c)

               prodajo, dobavo, prenos ali izvoz osebnega orožja in sorodnega materiala, namenjenega izključno uporabi v mednarodnih patruljah, ki zagotavljajo varnost na zaščitenem območju treh nacionalnih parkov v porečju reke Sangha s preprečevanjem divjega lova, tihotapljenja slonovine in orožja ter drugih nezakonitih dejavnosti v nasprotju z nacionalno zakonodajo Srednjeafriške republike ali njenimi mednarodnopravnimi obveznostmi.

         2.   Člen 1 se ne uporablja za:

               (a)

               prodajo, dobavo, prenos ali izvoz nesmrtonosne vojaške opreme, namenjene zgolj za uporabo v humanitarne ali varnostne namene, in s tem povezane tehnične pomoči;

               (b)

               prodajo, dobavo, prenos ali izvoz orožja in druge sorodne smrtonosne opreme varnostnim silam Srednjeafriške republike, namenjene zgolj v podporo procesu reforme varnostnega sektorja v Srednjeafriški republiki ali za uporabo v tem procesu;

               (c)

               prodajo, dobavo, prenos ali izvoz orožja in sorodnega materiala ter s tem povezane tehnične ali finančne pomoči, vključno z osebjem;

         kot je vnaprej odobril odbor, ustanovljen na podlagi odstavka 57 Resolucije VS ZN 2127 (2013)
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 23. decembra 2013

            Za Svet

            Predsednik

         L. LINKEVIČIUS


title: Sklep Sveta 2011/172/SZVP z dne 21. marca 2011 o omejevalnih ukrepih proti nekaterim osebam in subjektom zaradi razmer v Egiptu

text:
               22.3.2011

               SL

               Uradni list Evropske unije

               L 76/63

         SKLEP SVETA 2011/172/SZVP
   z dne 21. marca 2011
   o omejevalnih ukrepih proti nekaterim osebam in subjektom zaradi razmer v Egiptu
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:

               (1)

               Evropska unija je 21. februarja 2011 izrazila pripravljenost, da podpre miren in urejen prehod na civilno in demokratično vlado v Egiptu, utemeljeno na pravni državi, ob popolnem spoštovanju človekovih pravic in temeljnih svoboščin, ter da podpre prizadevanja za razvoj gospodarstva, ki krepi socialno kohezijo in spodbuja rast.

               (2)

               Glede na to bi bilo treba naložiti omejevalne ukrepe za osebe, za katere je ugotovljeno, da so odgovorne za nezakonito prisvojitev državnih sredstev Egipta, s čimer so prebivalce te države prikrajšale za prednosti trajnostnega razvoja gospodarstva in družbe ter oslabile razvoj demokracije v tej državi.

               (3)

               Za izvajanje nekaterih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   1.   Zamrznejo se vsa sredstva in gospodarski viri, ki pripadajo, so v lasti, s katerimi razpolagajo ali jih nadzorujejo osebe, za katere je ugotovljeno, da so odgovorne za nezakonito prisvojitev državnih sredstev Egipta in z njimi povezane fizične ali pravne osebe ali subjekti, navedeni v Prilogi.
   2.   Neposredno ali posredno dajanje kakršnih koli sredstev ali gospodarskih virov na voljo ali v korist fizičnim ali pravnim osebam ali subjektom, navedenim v Prilogi, je prepovedano.
   3.   Pristojni organi države članice lahko pod ustreznimi pogoji dovolijo sprostitev določenih zamrznjenih sredstev ali gospodarskih virov ali razpolaganje z njimi, ko ugotovijo, da so ta sredstva ali gospodarski viri:

               (a)

               potrebni za osnovne potrebe fizičnih oseb, navedenih v Prilogi, in njihovih vzdrževanih družinskih članov, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za storitve javnih gospodarskih služb;

               (b)

               namenjeni izključno za plačilo razumnih strokovnih honorarjev in povračilo nastalih izdatkov, povezanih z zagotavljanjem pravnih storitev;

               (c)

               namenjeni izključno za plačilo pristojbin ali stroškov storitev za redno ohranjanje ali vzdrževanje zamrznjenih sredstev ali gospodarskih virov ali

               (d)

               nujni za kritje izrednih stroškov, pod pogojem, da je pristojni organ o razlogih, na podlagi katerih meni, da bi bilo treba izdati posebno dovoljenje, o tem vsaj dva tedna vnaprej obvestil pristojne organe druge države članice in Komisijo.

         Država članica obvesti druge države članice in Komisijo o vseh dovoljenjih, izdanih na podlagi tega odstavka.
   4.   Z odstopanjem od odstavka 1 lahko pristojni organi države članice dovolijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

               (a)

               zadevna sredstva ali gospodarski viri so predmet sodnega, upravnega ali arbitražnega zasega, izvedenega pred datumom uvrstitve fizične ali pravne osebe ali subjekta iz odstavka 1 na seznam iz Priloge, ali pravne, upravne ali arbitražne sodbe, izdane pred tem datumom;

               (b)

               zadevna sredstva ali gospodarski viri so namenjeni izključno poravnavi terjatev, zavarovanih s takšnim zasegom ali v takšni sodbi priznanih kot veljavne, v mejah, določenih z veljavno zakonodajo in predpisi, ki urejajo pravice oseb s takimi terjatvami;

               (c)

               zaseg ali sodba nista v korist osebam ali subjektom, navedenim v Prilogi, ter

               (d)

               priznanje zasega ali sodbe ni v nasprotju z javnim redom zadevne države članice.

         Zadevna država članica obvesti druge države članice in Komisijo o vseh dovoljenjih, izdanih na podlagi tega odstavka.
   5.   Odstavek 1 ne preprečuje uvrščeni fizični ali pravni osebi ali subjektu, da plača zapadlo plačilo po pogodbi, ki je bila sklenjena pred uvrstitvijo zadevne osebe ali subjekta na seznam iz Priloge, pod pogojem, da je ustrezna država članica odločila, da oseba ali subjekt iz odstavka 1 plačila ne prejme neposredno ali posredno.
   6.   Odstavek 2 se ne uporablja za pripise na zamrznjenih računih iz naslova:

               (a)

               obresti ali drugih dohodkov na te račune ali

               (b)

               zapadlih plačil po pogodbah, sporazumih ali obveznostih, ki so bile sklenjeni ali so nastali pred datumom, ko so se za te račune začeli uporabljati ukrepi iz odstavkov 1 in 2,

         pod pogojem, da se za takšne obresti, druge dohodke in plačila še naprej uporabljajo ukrepi iz odstavka 1.
   Člen 2
   1.   Svet na predlog države članice ali visokega predstavnika Unije za zunanje zadeve in varnostno politiko odloča o seznamu iz Priloge in o njegovih spremembah.
   2.   Svet o svoji odločitvi iz odstavka 1 in njeni utemeljitvi obvesti zadevno fizično ali pravno osebo ali subjekt bodisi neposredno, če je naslov znan, bodisi z objavo obvestila in s tem navedeni osebi ali subjektu da možnost, da predloži pripombe.
   3.   V primeru predložitve pripomb ali novih tehtnih dokazov Svet ponovno preuči svojo odločitev iz odstavka 1 in o tem ustrezno obvesti zadevno osebo ali subjekt.
   Člen 3
   1.   V Prilogi so navedeni razlogi za uvrstitev zadevnih fizičnih ali pravnih oseb in subjektov iz člena 1(1) na seznam.
   2.   Priloga vključuje tudi podatke, potrebne za identifikacijo zadevnih fizičnih in pravnih oseb ali subjektov, če so ti podatki na voljo. Pri fizičnih osebah lahko ti podatki vključujejo imena, kakor tudi vzdevke, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcijo ali poklic. Pri pravnih osebah in subjektih lahko ti podatki vključujejo imena, kraj in datum vpisa, številko vpisa in sedež podjetja.
   Člen 4
   Da bi bili navedeni ukrepi iz člena 1(1) in (2) čim bolj učinkoviti, Unija spodbuja tretje države k sprejetju omejevalnih ukrepov, podobnim ukrepom iz tega sklepa.
   Člen 5
   Ta sklep začne veljati na dan njegovega sprejetja.
   Uporablja se do 22. marca 2012.
   Ta sklep se redno pregleduje. Veljavnost sklepa se podaljša ali ustrezno spremeni, če Svet meni, da cilji tega sklepa niso bili doseženi.

      V Bruslju, 21. marca 2011

            Za Svet

            Predsednica

         C. ASHTON

      PRILOGA

         Seznam fizičnih in pravnih oseb in subjektov iz člena 1

                  Ime
                  (in morebitni vzdevki)

                  Podatki za ugotavljanje identitete

                  Razlogi za uvrstitev na seznam

                  1.

                  Mohamed Hosni Elsayed Mubarak

                  Nekdanji predsednik Arabske republike Egipt,
                  datum rojstva: 4. 5. 1928,
                  moški

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  2.

                  Suzanne Saleh Thabet

                  Žena Mohameda Hosnija Elsayeda Mubaraka, nekdanjega predsednika Arabske republike Egipt,
                  datum rojstva: 28. 2. 1941,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  3.

                  Alaa Mohamed Hosni Elsayed Mubarak

                  Sin Mohameda Hosnija Elsayeda Mubaraka, nekdanjega predsednika Arabske republike Egipt,
                  datum rojstva: 26. 11. 1960,
                  moški

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  4.

                  Heidy Mahmoud Magdy Hussein Rasekh

                  Žena Alaaja Mohameda Hosnija Elsayeda Mubaraka, sina nekdanjega predsednika Arabske republike Egipt,
                  datum rojstva: 5. 10. 1971,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  5.

                  Gamal Mohamed Hosni Elsayed Mubarak

                  Sin Mohameda Hosnija Elsayeda Mubaraka, nekdanjega predsednika Arabske republike Egipt,
                  datum rojstva: 28. 12. 1963,
                  moški

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  6.

                  Khadiga Mahmoud El Gammal

                  Žena Gamala Mohameda Hosnija Elsayeda Mubaraka, sina nekdanjega predsednika Arabske republike Egipt,
                  datum rojstva: 13. 10. 1982,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  7.

                  Ahmed Abdelaziz Ezz

                  Nekdanji poslanec parlamenta,
                  datum rojstva: 12. 1. 1959,
                  moški

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  8.

                  Abla Mohamed Fawzi Ali Ahmed

                  Žena Ahmeda Abdelaziza Ezza,
                  datum rojstva: 31. 1. 1963,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  9.

                  Khadiga Ahmed Ahmed Kamel Yassin

                  Žena Ahmeda Abdelaziza Ezza,
                  datum rojstva: 25. 5. 1959,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  10.

                  Shahinaz Abdel Aziz Abdel Wahab Al Naggar

                  Žena Ahmeda Abdelaziza Ezza,
                  datum rojstva: 9. 10. 1969,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  11.

                  Ahmed Alaeldin Amin Abdelmaksoud Elmaghraby

                  Nekdanji minister za stanovanjska vprašanja, komunalo in urbanistični razvoj,
                  datum rojstva: 16. 5. 1945,
                  moški

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  12.

                  Naglaa Abdallah El Gazaerly

                  Žena Ahmeda Alaeldina Amina Abdelmaksouda Elmaghrabyja,
                  datum rojstva: 3. 6. 1956,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  13.

                  Rachid Mohamed Rachid Hussein

                  Nekdanji minister za trgovino in industrijo,
                  datum rojstva: 9. 2. 1955,
                  moški

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  14.

                  Hania Mahmoud Abdel Rahman Fahmy

                  Žena Rachida Mohameda Rachida Husseina,
                  datum rojstva: 5. 7. 1959,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  15.

                  Mohamed Zohir Mohamed Wahed Garrana

                  Nekdanji minister za turizem,
                  datum rojstva: 20. 2. 1959,
                  moški

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  16.

                  Jaylane Shawkat Hosni Galal Eldin

                  Žena Mohameda Zohirja Mohameda Waheda Garrane,
                  datum rojstva: 8. 1. 1960,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  17.

                  Amir Mohamed Zohir Mohamed Wahed Garrana

                  Sin Mohameda Zohirja Mohameda Waheda Garrane,
                  datum rojstva: 21. 9. 1990,
                  moški

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  18.

                  Habib Ibrahim Habib Eladli

                  Nekdanji minister za notranje zadeve,
                  datum rojstva: 1. 3. 1938,
                  moški

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev

                  19.

                  Elham Sayed Salem Sharshar

                  Žena Habiba Ibrahima Eladlija,
                  datum rojstva: 23. 1. 1963,
                  ženska

                  Oseba, proti kateri so egiptovski organi na podlagi konvencije Združenih narodov proti korupciji sprožili sodni postopek glede nezakonitega prisvajanja državnih sredstev


title: 2012/695/EU: Sklep Sveta z dne 7. novembra 2012 o imenovanju člana Združenega kraljestva v Evropski ekonomsko-socialni odbor

text:
               9.11.2012

               SL

               Uradni list Evropske unije

               L 310/51

         SKLEP SVETA
   z dne 7. novembra 2012
   o imenovanju člana Združenega kraljestva v Evropski ekonomsko-socialni odbor
   (2012/695/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga vlade Združenega kraljestva,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata g. Sukhdeva SHARME se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Za preostanek mandata, ki se izteče 20. septembra 2015, se za člana Evropskega ekonomsko-socialnega odbora imenuje g. Richard BALFE.
   Člen 2
   Ta sklep začne veljati na dan sprejetja.

      V Bruslju, 7. novembra 2012

            Za Svet

            Predsednik

         A. D. MAVROYIANNIS

      (1)  UL L 251, 25.9.2010, str. 8.


title: 2005/551/ES: Sklep Evropskega parlamenta z dne 12. aprila 2005 o razrešnici izvršnemu direktorju Evropske agencije za varnost v letalstvu glede izvrševanja proračuna za proračunsko leto 2003

text:
               27.7.2005

               SL

               Uradni list Evropske unije

               L 196/144

      SKLEP EVROPSKEGA PARLAMENTA

   z dne 12. aprila 2005
   o razrešnici izvršnemu direktorju Evropske agencije za varnost v letalstvu glede izvrševanja proračuna za proračunsko leto 2003
   (2005/551/ES)
   EVROPSKI PARLAMENT,
   ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2003, skupaj z odgovori Agencije (1),
   ob upoštevanju priporočila Sveta z dne 8. marca 2005 (6863/2005 – C6-0064/2005),
   ob upoštevanju Pogodbe ES, zlasti člena 276 pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe, in Uredbe Evropskega parlamenta in Sveta (ES) št. 1643/2003 z dne 22. julija 2003 o spremembi Uredbe (ES) št. 1592/2002 o skupnih predpisih na področju civilnega letalstva in ustanovitvi Evropske agencije za varnost v letalstvu (3), zlasti člena 49 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
   ob upoštevanju členov 70 in 71 ter Priloge V k svojemu Poslovniku,
   ob upoštevanju poročila Odbora za proračunski nadzor (A6-0074/2005),

               1.

               podeli izvršnemu direktorju Evropske agencije za varnost v letalstvu razrešnico glede izvrševanja proračuna za proračunsko leto 2003;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter ju objavi v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 324, 30.12.2004, str. 9.

      (2)  UL L 248, 16.9.2002, str. 1.

      (3)  UL L 245, 29.9.2003, str. 7.

      (4)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      o pripombah, ki spremljajo sklep o razrešnici izvršnemu direktorju Evropske agencije za varnost v letalstvu glede izvrševanja proračuna za proračunsko leto 2003
      EVROPSKI PARLAMENT,
      ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2003, skupaj z odgovori Agencije (1),
      ob upoštevanju priporočila Sveta z dne 8. marca 2005 (6863/2005 – C6-0064/2005),
      ob upoštevanju Pogodbe ES, zlasti člena 276 Pogodbe,
      ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe, in Uredbe (ES) št. 1643/2003 Evropskega parlamenta in Sveta z dne 22. julija 2003 o spremembi Uredbe (ES) št. 1592/2002 o skupnih predpisih na področju civilnega letalstva ter o ustanovitvi Evropske agencije za varnost v letalstvu (3), zlasti člena 49 Uredbe,
      ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
      ob upoštevanju členov 70 in 71 ter Priloge V k svojemu Poslovniku,
      ob upoštevanju poročila Odbora za proračunski nadzor (A6-0074/2005),

                  A.

                  ker je Evropsko računsko sodišče v zgoraj omenjenem posebnem poročilu navedlo, da je prejelo zadostno zagotovilo o zanesljivosti letnih poslovnih knjig za proračunsko leto, ki se je končalo 31. decembra 2003, ter o zakonitosti in pravilnosti poslovnih dogodkov v celoti,

                  B.

                  ker Evropski parlament, v skladu s členom 185 Finančne uredbe, prvič izvaja svojo pristojnost dajanja razrešnice direktorju Agencije v zvezi z izvajanjem proračuna Agencije za proračunsko leto 2003,

                  C.

                  ker je Parlament pri vzpostavitvi odnosa z Agencijo zadovoljen, da je njegov pristojni odbor prejel podatke od Agencije, za katere je zaprosil, in se veseli vzpostavitve odnosa tesnega sodelovanja med pristojnimi odbori in Agencijo,

            1.   upošteva naslednje podatke za poslovne knjige Evropske agencije za varnost v letalstvu za proračunsko leto 2003;
      Izkaz prihodkov in odhodkov za proračunsko leto 2003

                  (in EUR 1000)

                  2003

                  Revenue

                  Commission subsidies

                  3 725

                  Total revenue (a)

                  3 725

                  Expenditure

                  Staff — Title I of the budget

                  Payments

                  680

                  Appropriations carried over

                  27

                  Administration — Title II of the budget

                  Payments

                  153

                  Appropriations carried over

                  396

                  Operating expenditure — Title III of the budget

                  Payments

                  197

                  Appropriations carried over

                  2 486

                  Total expenditure (b)

                  3 939

                  Outturn for the financial year (a – b)

                  – 214

                     Source: Data from the Agency.

            2.   upošteva ugotovitve Evropskega računskega sodišča v zvezi s težavami v zvezi s Finančno uredbo (na primer o premajhnem ločevanju nalog med finančnimi udeleženci ali o zamudah pri sistemih potrjevanja za zagotavljanje računovodskih podatkov); prav tako upošteva ugotovitve Evropskega računskega sodišča v zvezi s pomanjkljivostmi pri uporabi pravil v zvezi z določanjem osebnih prejemkov ali drugih pravic zaposlenih;
      3.   upošteva odgovore Agencije, ki navajajo ukrepe, sprejete, da se zagotovi skladnost z ugotovitvami Računskega sodišča;
      4.   zavzame stališče, da so takšne pomanjkljivosti večinoma povezane z dejstvom, da je bila Agencija v začetni fazi; poziva Agencijo, da sprejme nadaljnje sanacijske ukrepe, kjer je to primerno, tako da se zagotovi skladnost z ugotovitvami Računskega sodišča;
      5.   obžaluje odsotnost načrta enakosti in od Agencije pričakuje, da v kratkem oblikuje načrt in postane delodajalec enakih možnosti; od Agencije ne pričakuje le obravnavanja vprašanj v zvezi z enakostjo na ravni zaposlovanja, temveč tudi proaktivno in dolgoročno izhodišče za spodbujanje enakosti spolov;
      6.   opozarja na izhodiščno stanje Agencije in težave, s katerimi se je soočal direktor pri strogem upoštevanju načela enakosti spolov pri zaposlovanju; prosi Agencijo, da pred koncem leta 2005 določi in izvede pozitivni akcijski načrt, podoben tistemu, ki se izvaja znotraj evropskih institucij, ter se še zlasti potrudi na področju obveščanja in sporazumevanja za zagotovitev, da se ženske prijavijo za delo v Agenciji;
      7.   pozdravlja načrte Agencije o izboljšanju komunikacijske strategije z državljani in upa, da bo prišlo do nadaljnjih ukrepov v tej smeri v naslednjem letu;
      8.   pričakuje, da bo Agencija v celoti poročala o doseženem napredku v letnem poročilu o delu za proračunsko leto 2004;
      Splošne točke, naslovljene na Komisijo in agencije

                  9.

                  ponovno opozarja na stališče, da je, medtem ko je podpiral napore Komisije za oblikovanje omejenega števila modelov, vsaj za prihodnje „nadzorne“ agencije, zavzel stališče, da struktura sedanjih in prihodnjih agencij zasluži temeljito obravnavo na medinstitucionalni ravni; prav tako poudarja, da mora medinstitucionalni sporazum, preden Komisija določi okvirne pogoje za uporabo nadzornih agencij, pojasniti splošne smernice; to se mora zgoditi pred oblikovanjem usklajenega okvira za strukturo agencij;

                  10.

                  upošteva stališče Komisije (5) v zvezi s prenašanjem odgovornosti za izvajanje nalog na organe, vključno z agencijami, razen glavne uprave Komisije; zavzema stališče, da to ni odgovor na poziv Parlamenta k temeljiti obravnavi strukture obstoječih agencij na medinstitucionalni ravni; zato poziva Komisijo, da zagotovi pojasnila o tej točki in o prihodnjem celotnem medinstitucionalnem sporazumu v zvezi z novimi sporazumi, ki se oblikujejo v finančnem načrtu ali vzporedno z njim (6);

                  11.

                  poziva Komisijo k srednjeročni organizaciji in izvajanju, npr. v standardnem triletnem obdobju, prečne analize ocenjevanj, izvajanih v posameznih agencijah, da se:

                              (a)

                              dosežejo zaključki v zvezi s skladnostjo dejavnosti Agencije s politiko EU na splošno in v zvezi s sinergijami, ki obstajajo ali se bodo razvile med agencijami in službami Komisije, ter v zvezi z izogibanjem njihovemu prekrivanju;

                              (b)

                              predloži oceno širše evropske dodane vrednosti storitev agencij na njihovem področju dejavnosti ter o ustreznosti, učinkovitosti in uspešnosti modela agencije pri izvajanju politike EU ali prispevanju k njej;

                              (c)

                              določi in poveča vpliv dejavnosti agencij glede na bližino, dostopnost in preglednost EU njenim državljanom;

                  12.

                  pričakuje, da bo celotna analiza na voljo do konca leta 2005, tako da bo zajemala triletno obdobje od uvedbe nove Finančne uredbe in posledičnega novega okvira v sistemu agencij;

                  13.

                  poziva agencije k dejavni udeležbi v takšnem postopku in k sodelovanju s Komisijo, z zagotavljanjem potrebnega prispevka v zvezi z zadevami, ki so po njihovem mnenju pomembne za njihovo delovanje, vlogo, pristojnost in potrebe, pa tudi z zadevami, ki bi lahko pomagale izboljšati celoten postopek razrešnice, za prispevanje k uspehu takšnega postopka ter povečanju odgovornosti in preglednosti agencij; poziva agencije, da predstavijo takšen prispevek tudi svojim pristojnim odborom;

                  14.

                  poziva Komisijo, vzporedno s tem izvajanjem, da najpozneje do konca leta 2005 predstavi predloge za spremembe v obstoječih ustanovnih aktih agencij, med drugim za najboljši odnos z agencijami; cilj takšnih predlogov mora biti:

                              (a)

                              izboljšanje sporazumevanja med Komisijo in agencijami;

                              (b)

                              vzpostavitev ali širitev sodelovanja pri določanju potreb in ciljev, storitev in strategije za njihovo dosego ter pri določanju standardov za spremljanje in ocenjevanje;

                              (c)

                              izboljšanje dopolnjujoče dejavnosti, boljša organizacija potrebnih virov in njihove učinkovite zmogljivosti doseganja rezultatov, ter oblikovanje komunikacijske strategije za razširjanje teh rezultatov;

                  15.

                  poudarja, da mora Komisija pred sprejemom katerega koli sklepa za predlog ustanovitve nove agencije izvesti strogo oceno potrebe in dodane vrednosti funkcije te agencije, ob upoštevanju obstoječih struktur, načela subsidiarnosti, proračunske strogosti in poenostavitve postopkov;

                  16.

                  pričakuje od Komisije, da hitro predstavi smernice v zvezi s politiko zaposlenih v agencijah, ki jih je Parlament zahteval od Komisije pred koncem proračunskega postopka za leto 2005;

            Splošne točke, naslovljene na agencije

                  17.

                  pričakuje, da bo od zdaj naprej, od vsake agencije, prejel poročilo, ki povzema podatke o revizijah notranjega revizorja, priporočilih in posledičnih ukrepih v skladu s členom 72(5) Uredbe (ES, Euratom) št. 2343/2002;

                  18.

                  poziva agencije, da se še naprej trudijo pravilno uporabljati kadrovske predpise in pravila, ki veljajo za druge uslužbence v zvezi z njihovimi zaposlenimi (postopki zaposlovanja in pomembne sprejete odločitve, osebne mape, izračun osebnih prejemkov in druge pravice, politika pospeševanja, odstotek prostih delovnih mest, norme spoštovanja enakosti spolov itd.);

                  19.

                  upošteva, da ustrezni delež zaposlenih moških in žensk v celotni sestavi uslužbencev agencij, na splošno, kaže na obstoj neravnovesja med moškimi in ženskami; obžaluje, da so moški ena tretjina zaposlenih in tudi v večjem številu zasedajo višje položaje, medtem ko ženske splošno v večjem številu zasedajo nižje položaje; pričakuje, da bodo agencije sprejele takojšnje in učinkovite ukrepe za izboljšanje teh razmer;

                  20.

                  poziva agencije, da zagotovijo, da so vse ustrezne določbe Direktive 2002/73/ES Evropskega parlamenta in Sveta z dne 23. septembra 2002 o spremembi Direktive Sveta 76/207/EGS o uresničevanju načela enake obravnave moških in žensk v zvezi z dostopom do zaposlitve, poklicnega usposabljanja in napredovanja ter delovnih pogojev (7) uvedene v njihovo kadrovsko politiko;

                  21.

                  pričakuje, da bodo agencije kot odgovor na pomembne ugotovitve Evropskega računskega sodišča ravnale v skladu s proračunskimi načeli iz Finančne uredbe, še zlasti z načeli enotnosti in točnosti; poziva agencije, ki tega še niso storile, da izpolnijo zahteve Finančne uredbe v zvezi z računovodstvom in da še naprej krepijo svoje postopke v zvezi z notranjim vodenjem in nadzorom za povečanje odgovornosti, preglednosti in evropske dodane vrednosti;

                  22.

                  spodbuja agencije, zlasti tiste, katerih dejavnosti imajo skupne točke z dejavnostmi ali nalogami drugih agencij, da okrepijo svoje sodelovanje in tako odprejo možnosti za razvoj sinergij; poziva jih, da formalizirajo, kjer je primerno, takšno sodelovanje s posebnimi sporazumi (skupne izjave, memorandumi o soglasju, odločitve o skupnem načrtovanju in dejavnosti/programi, ki so dopolnilne lastnosti), tako da preprečijo podvajanje dela, zagotovijo, da se vsaka storitev agencije jasno opredelili in da rezultat skupnih naporov poveča dodano vrednost in vpliv njihovega dela do skrajnosti; pričakuje, da bo o tej zadevi redno obveščen;

                  23.

                  poziva agencije, da namenijo posebno pozornost postopkom oddaje in upravljanja javnih naročil; poziva jih, da sprejmejo ustrezne ukrepe v zvezi z upravnimi strukturami, zato da se okrepijo njihovi postopki, sredstva in upravljanje sredstev ter upravljanje notranjega nadzora; zavzema stališče, da takšni ukrepi lahko vključujejo, kjer je potrebno ali izvedljivo, vzpostavitev posebnih enot, ki so pooblaščene za svetovanje, na osnovi analiz tveganja, kako najbolje pripraviti postopke oddajanja javnih naročil, zagotoviti spremljanje in nadaljevati ukrepanje, v skladu z zahtevami; v zvezi s to zadevo poziva Komisijo in Evropsko računsko sodišče, da okrepita sodelovanje z agencijami;

                  24.

                  upošteva težave, ki so jih omenili nekateri direktorji v zvezi z usklajenostjo agencij s koledarjem in roki za poročanje, kot so določeni v Finančni uredbi; poziva direktorje agencij, da z vidika prihodnjega pregleda Finančne uredbe, ki se bo izvajal leta 2005, obvestijo njegova Odbora za proračun in proračunski nadzor o težavah, ki so se do zdaj pojavile, tako da se lahko te upoštevajo v okviru pregleda; pričakuje, da bodo direktorji predstavili posebne predloge za drugačne dogovore v zvezi z roki, ki lahko najbolj ustrezajo njihovim zahtevam delovanja, medtem ko upoštevajo obveznosti poročanja agencij, kot je določeno v Finančni uredbi;

                  25.

                  upošteva pozitiven odziv direktorjev agencij na poziv odbora Parlamenta, odgovornega za pripravo razrešnice, za oblikovanje bolj natančnih komunikacijskih sistemov, še zlasti v zvezi s prenosom dokumentov v zvezi z obveznostmi poročanja agencij s strani le teh temu odboru; zavzema stališče, da bo boljša organizacija takšnega sporazumevanja okrepila njegovo sodelovanje z agencijami in izboljšala demokratičen nadzor;

                  26.

                  poziva direktorje agencij, da od zdaj naprej k svojemu letnemu poročilu o delu, ki je predloženo skupaj s finančnimi in poslovodnimi podatki, priložijo izjavo o zanesljivosti v zvezi z zakonitostjo in pravilnostjo postopkov, podobno izjavam, ki jih podpišejo generalni direktorji Komisije;

                  27.

                  poziva agencije, da oblikujejo obsežno komunikacijsko strategijo za obravnavo potrebe po dostopu splošne javnosti do rezultatov njihovega dela, v ustrezni obliki, poleg predložitve teh rezultatov ustanovam, pristojnim službam držav članic, strokovnjakom, partnerjem in posebnim upravičencem; poziva agencije, da z vidika razvoja takšne strategije okrepijo svoje sodelovanje in si izmenjajo podatke o najboljši praksi za dosego tega cilja; pričakuje, da bodo agencije pravilno obveščale njegove pristojne organe o napredku oblikovanja takšne strategije, pred naslednjim postopkom podeljevanja razrešnice, da se zagotovi učinkovito in pravočasno spremljanje njihovih dejavnosti;

            Splošne točke, naslovljene na Evropsko računsko sodišče in agencije

                  28.

                  pozdravlja pobudo Evropskega računskega sodišča, da doda tabelo k posebnim poročilom o agencijah, ki je povzetek podatkov o pristojnostih, vodenju, razpoložljivih virih in izdelkih/storitvah posamezne agencije; zavzema stališče, da to izboljša jasnost in preglednost dela teh organov Skupnosti, medtem ko zagotavlja uporabne osnove za primerjavo, kjer je primerno, za pomoč pri vzpostavitvi usklajenega okvira za agencije, h kateremu je pozval Parlament;

                  29.

                  poziva Evropsko računsko sodišče in agencije k okrepitvi njihovega sodelovanja, da se izboljšajo postopki in tehnična sredstva za izboljšanje preudarnega upravljanja vseh proračunskih in finančnih vprašanj, za oblikovanje metodologije, ki oblikuje podlago za pozitivno razrešnico za proračun od začetka postopka; pričakuje, da bo redno obveščen o napredku in izvajanju najboljših praks;

                  30.

                  poziva Evropsko računsko sodišče in agencije, da pred končnim poročilom Evropskega računskega sodišča o razrešnici izboljšajo preglednost v kontradiktornem postopku, tako da se izognejo kakršnemu koli nasprotovanju ali dvoumnosti, ki bi lahko ogrozila verodostojnost celotnega izvajanja; v zvezi s tem poziva Evropsko računsko sodišče in Komisijo, da predlagata izvedljiv način posodabljanja podatkov o izboljšavah in/ali težavah, ki so se pojavile od prve razprave o pripravljalnem poročilu Evropskega računskega sodišča do odločitve, ali naj se podeli razrešnica, da se prikaže najbolj pravilna slika položaja agencij.

         (1)  UL C 324, 30.12.2004, str. 9.

         (2)  UL L 248, 16.9.2002, str. 1.

         (3)  UL L 245, 29.9.2003, str. 7.

         (4)  UL L 357, 31.12.2002, str. 72.

         (5)  Kot je določeno v Prilogi 1 k Sporočilu Komisije Svetu in Evropskemu parlamentu „Gradimo našo skupno prihodnost, Politični izzivi in proračunska sredstva razširjene Unije za obdobje 2007–2013“ (COM(2004) 0101, str. 38).

         (6)  Glej Prilogo k Poročilu Komisije o nadaljnjem izvajanju glede razrešnic 2002 (COM(2004) 0648, str. 108).

         (7)  UL L 269, 5.10.2002, str. 15.


title: Sklep Sveta 2014/384/SZVP z dne 23. junija 2014 o spremembi Sklepa 2011/426/SZVP o imenovanju posebnega predstavnika Evropske unije za Bosno in Hercegovino

text:
               24.6.2014

               SL

               Uradni list Evropske unije

               L 183/65

         SKLEP SVETA 2014/384/SZVP
   z dne 23. junija 2014
   o spremembi Sklepa 2011/426/SZVP o imenovanju posebnega predstavnika Evropske unije za Bosno in Hercegovino
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. julija 2011 sprejel Sklep 2011/426/SZVP (1) o imenovanju Petra SØRENSENA za posebnega predstavnika Evropske unije (PPEU) za Bosno in Hercegovino. Mandat PPEU se izteče 30. junija 2015.

               (2)

               Sklep 2011/426/SZVP, kakor je bil nazadnje spremenjen s Sklepom 2013/351/SZVP (2), je za PPEU določil referenčne finančne zneske za obdobje od 1. septembra 2011 do 30. junija 2014. Za obdobje od 1. julija 2014 do 30. junija 2015 bi bilo treba določiti nov referenčni finančni znesek.

               (3)

               PPEU bo svoj mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe.

               (4)

               Sklep 2011/426/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/426/SZVP se spremeni:

               1.

               v členu 5(1) se doda naslednji pododstavek:
               „Referenčni finančni znesek za kritje odhodkov, povezanih z mandatom PPEU, za obdobje od 1. julija 2014 do 30. junija 2015 znaša 5 250 000 EUR.“;

               2.

               v členu 13 se doda naslednji pododstavek:
               „Končno celovito poročilo o izvajanju mandata se predloži do marca 2015.“

         Člen 2
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2014.

      V Luxembourgu, 23. junija 2014

            Za Svet

            Predsednica

         C. ASHTON

      (1)  UL L 188, 19.7.2011, str. 30.

      (2)  UL L 185, 4.7.2013, str. 7.


title: 2013/139/EU: Sklep Sveta z dne 18. marca 2013 o stališču, ki se sprejme v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992

text:
               20.3.2013

               SL

               Uradni list Evropske unije

               L 77/2

         SKLEP SVETA
   z dne 18. marca 2013
   o stališču, ki se sprejme v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992
   (2013/139/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:
   Mednarodni sporazum o sladkorju iz leta 1992 je bil sklenjen s Sklepom Sveta 92/580/EGS (1) in je začel veljati 1. januarja 1993 za tri leta do 31. decembra 1995. Od takrat se je redno podaljševal za nadaljnja obdobja dveh let. Nazadnje je bil podaljšan s sklepom Mednarodnega sveta za sladkor junija 2011 in je veljaven do 31. decembra 2013. V interesu Unije je, da se Sporazum nadalje podaljša. Komisijo, ki Unijo zastopa v Mednarodnem svetu za sladkor, bi bilo zato treba pooblastiti, da glasuje za takšno podaljšanje –
   SPREJEL NASLEDNJI SKLEP:
   Člen 1
   Stališče, ki se sprejme v imenu Unije v Mednarodnem svetu za sladkor, je glasovati za podaljšanje Mednarodnega sporazuma o sladkorju iz leta 1992 za nadaljnje obdobje do dveh let.
   Komisija se pooblasti, da navedeno stališče izrazi v Mednarodnem svetu za sladkor.
   Člen 2
   Ta sklep začne veljati na dan sprejetja.

      V Bruslju, 18. marca 2013

            Za Svet

            Predsednik

         S. COVENEY

      (1)  UL L 379, 23.12.1992, str. 15.


title: 2012/338/EU: Sklep Sveta z dne 23. aprila 2012 o podpisu Sporazuma v obliki izmenjave pisem med Evropsko unijo na eni strani in Državo Izrael na drugi strani o spremembi prilog k protokoloma 1 in 2 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, v imenu Unije

text:
               27.6.2012

               SL

               Uradni list Evropske unije

               L 166/1

         SKLEP SVETA
   z dne 23. aprila 2012
   o podpisu Sporazuma v obliki izmenjave pisem med Evropsko unijo na eni strani in Državo Izrael na drugi strani o spremembi prilog k protokoloma 1 in 2 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, v imenu Unije
   (2012/338/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4), v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (1) (v nadaljnjem besedilu: Evro-mediteranski sporazum) je bil podpisan 20. novembra 1995.

               (2)

               Svet je 14. novembra 2005 pooblastil Komisijo za vodenje pogajanj, da se doseže večja liberalizacija trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi z nekaterimi sredozemskimi državami. Pogajanja z Izraelom so bila uspešno zaključena 18. julija 2008. Rezultati teh pogajanj so vsebovani v Sporazumu v obliki izmenjave pisem med Evropsko skupnostjo in Državo Izrael o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi protokolov 1 in 2 ter njunih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Državo Izrael na drugi strani (2) (v nadaljnjem besedilu: Sporazum iz leta 2010), ki je začel veljati 1. januarja 2010.

               (3)

               Potem ko je Sporazum iz leta 2010 začel veljati, sta se Evropska komisija in Izrael nekajkrat srečala na tehničnih sestankih v zvezi z njegovim izvajanjem. Na teh sestankih se je pokazalo, da so potrebne nekatere tehnične prilagoditve Evro-mediteranskega sporazuma, da bi bil skladen z zavezami iz prejšnjih sporazumov med Evropsko skupnostjo in Državo Izrael, ki so začeli veljati v letih 2000 in 2006. Dne 19. septembra 2011 sta Komisija in Izrael sklenila pogajanja o potrebnih tehničnih prilagoditvah, ki so vsebovane v novem Sporazumu v obliki izmenjave pisem med Evropsko unijo na eni strani in Državo Izrael na drugi strani o spremembi prilog k Protokoloma 1 in 2 Evro-mediteranskega Sporazuma o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (v nadaljnjem besedilu: Sporazum).

               (4)

               Sporazum bi bilo treba podpisati v imenu Evropske unije s pridržkom njegove poznejše sklenitve –

         SPREJEL NASLEDNJI SKLEP:
   Člen 1
   Podpis Sporazuma v obliki izmenjave pisem med Evropsko unijo na eni strani in Državo Izrael na drugi strani o spremembi prilog k Protokoloma 1 in 2 Evro-mediteranskega Sporazuma o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (v nadaljnjem besedilu: Sporazum) se v imenu Unije odobri, s pridržkom poznejše sklenitve Sporazuma (3).
   Člen 2
   Predsednik Sveta je pooblaščen, da imenuje osebo(-e) za podpis Sporazuma v imenu Unije, s pridržkom njegove sklenitve.
   Člen 3
   Ta sklep začne veljati dan po njegovem sprejetju.

      V Luxembourgu, 23. aprila 2012

            Za Svet

            Predsednica

         C. ASHTON

      (1)  UL L 147, 21.6.2000, str. 3.

      (2)  UL L 313, 28.11.2009, str. 83.

      (3)  Besedilo Sporazuma se objavi skupaj s sklepom o njegovi sklenitvi.


title: Sklep Političnega in varnostnega odbora (SZVP) 2016/1194 z dne 12. julija 2016 o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2016)

text:
               22.7.2016

               SL

               Uradni list Evropske unije

               L 197/3

         SKLEP POLITIČNEGA IN VARNOSTNEGA ODBORA (SZVP) 2016/1194
   z dne 12. julija 2016
   o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (1) in zlasti člena 10(1) Skupnega ukrepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Na podlagi člena 10(1) Skupnega ukrepa 2005/889/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede izvajanja političnega nadzora in strateškega vodenja misije pomoči Evropske unije za mejni prehod Rafa (EU BAM Rafah), vključno z odločitvijo o imenovanju vodje misije.

               (2)

               Politični in varnostni odbor je 7. julija 2015 sprejel Sklep EU BAM Rafah/1/2015 (2), s katerim je bila Natalina CEA imenovana za vodjo misije EU BAM Rafah za obdobje od 1. julija 2015 do 30. junija 2016.

               (3)

               Svet je 7. julija 2016 sprejel Sklep (SZVP) 2016/1107 (3), s katerim je bil mandat misije EU BAM Rafah podaljšan za obdobje od 1. julija 2016 do 30. junija 2017.

               (4)

               Visoki predstavnik Unije za zunanje zadeve in varnostno politiko je predlagal, naj se mandat Nataline CEA kot vodje misije EU BAM Rafah podaljša za obdobje od 1. julija 2016 do 30. junija 2017 –

         SPREJEL NASLEDNJI SKLEP:
   Člen 1
   Mandat Nataline CEA kot vodje misije EU BAM Rafah se podaljša za obdobje od 1. julija 2016 do 30. junija 2017.
   Člen 2
   Ta sklep začne veljati na dan sprejetja.
   Uporablja se od 1. julija 2016.

      V Bruslju, 12. julija 2016

            Za Politični in varnostni odbor

            Predsednik

         W. STEVENS

      (1)  UL L 327, 14.12.2005, str. 28.

      (2)  Sklep Političnega in varnostnega odbora (SZVP) 2015/1128 z dne 7. julija 2015 o imenovanju vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2015) (UL L 184, 11.7.2015, str. 16).

      (3)  Sklep Sveta (SZVP) 2016/1107 z dne 7. julija 2016 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (UL L 183, 8.7.2016, str. 64).


title: Sklep Evropskega parlamenta (EU) 2017/1692 z dne 27. aprila 2017 o zaključnem računu Agencije Evropske unije za varnost omrežij in informacij za proračunsko leto 2015

text:
               29.9.2017

               SL

               Uradni list Evropske unije

               L 252/271

         SKLEP EVROPSKEGA PARLAMENTA (EU) 2017/1692
   z dne 27. aprila 2017
   o zaključnem računu Agencije Evropske unije za varnost omrežij in informacij za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Agencije Evropske unije za varnost omrežij in informacij za proračunsko leto 2015,

               —

               ob upoštevanju poročila Računskega sodišča o zaključnem računu Agencije Evropske unije za varnost omrežij in informacij za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0062/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 526/2013 Evropskega parlamenta in Sveta z dne 21. maja 2013 o agenciji Evropske unije za varnost omrežij in informacij (ENISA) in razveljavitvi Uredbe (ES) št. 460/2004 (4), zlasti člena 21,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0115/2017),

               1.

               odobri zaključni račun Agencije Evropske unije za varnost omrežij in informacij za proračunsko leto 2015;

               2.

               naroči svojemu predsedniku, naj ta sklep posreduje izvršnemu direktorju Agencije Evropske unije za varnost omrežij in informacij, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 138.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 165, 18.6.2013, str. 41.

      (5)  UL L 328, 7.12.2013, str. 42.